ประกาศกระทรวงการคลังเรื่อง ลักษณะสี และขนาดธนบัตรที่ระลึกชนิดราคา ๕๐๐บาท ที่จะนำออกใช้[๑] เนื่องในโอกาสพระราชพิธีมหามงคลเฉลิมพระชนมพรรษา๗ รอบ ๑๒ สิงหาคม ๒๕๕๙ ธนาคารแห่งประเทศไทยเห็นเป็นการสมควรนำธนบัตรที่ระลึกชนิดราคา๕๐๐ บาท ออกใช้เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ณสมัยอันเป็นมหามงคลนี้ รัฐมนตรีว่าการกระทรวงการคลัง อาศัยอำนาจตามความในมาตรา ๑๔วรรคสองแห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สีและขนาดของธนบัตรที่ระลึกชนิดราคา ๕๐๐ บาท ดังต่อไปนี้๑.ลักษณะและสีก.ด้านหน้าตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันในฉลองพระองค์ครุยมหาจักรีบรมราชวงศ์พิมพ์ด้วยสีม่วงเข้ม ด้านล่างมีหมวดอักษรโรมันและเลขหมายอารบิกสีแดงตอนกลางเบื้องซ้ายมีรูปพระครุฑพ่าห์ ข้อความ รัฐบาลไทย ธนบัตรเป็นเงินที่ชำระหนี้ได้ตามกฎหมาย ตัวเลขไทย ๕๐๐ ลายมือชื่อและข้อความ รัฐมนตรีว่าการกระทรวงการคลัง ผู้ว่าการธนาคารแห่งประเทศไทย ลายไทยและลายประดิษฐ์ ทั้งหมดพิมพ์ด้วยสีม่วงเข้มยกเว้นลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทย พิมพ์ด้วยสีดำ องค์ประกอบทั้งหมดนี้พิมพ์บนลายไทยลายพื้น และลายประดิษฐ์สีเหลือง สีน้ำเงิน และสีชมพูอมม่วงเบื้องซ้ายมุมบนมีหมวดอักษรและเลขหมายไทยสีแดงถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๕๐๐ มุมล่างมีลายประดิษฐ์สีทองเบื้องขวามุมบนมีตัวเลขอารบิก 500 พิมพ์ส่วนบนด้วยสีม่วงแดงพิมพ์ส่วนล่างด้วยสีม่วงเข้ม และมีข้อความ ห้าร้อยบาท สีม่วงเข้ม องค์ประกอบทั้งสองอย่างนี้พิมพ์ทับบนแถบฟอยล์สีเงินซึ่งผนึกไว้ตามแนวตั้งข.ด้านหลังตอนกลางมีพระฉายาสาทิสลักษณ์สมเด็จพระนางเจ้าสิริกิติ์พระบรมราชินีนาถในฉลองพระองค์ชุดไทยบรมพิมาน พิมพ์ด้วยสีม่วงเข้มเบื้องหลังเป็นลายรัศมีสีส้ม ด้านขวามีตราสัญลักษณ์งานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถเนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๑๒ สิงหาคม ๒๕๕๙ สีน้ำเงินภาพกุหลาบควีนสิริกิติ์ พิมพ์ด้วยสีส้ม สีม่วงอมน้ำเงิน และสีชมพูอมม่วงภาพโขนพระราชทานชุด จองถนน และภาพกระเป๋าย่านลิเภา พิมพ์ด้วยสีม่วงเข้มเบื้องซ้ายมุมบนมีรูปพระครุฑพ่าห์สีแดงและสีน้ำเงิน ถัดมาทางขวามีข้อความ ที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๑๒ สิงหาคม ๒๕๕๙ สีน้ำเงินและสีชมพูอมม่วงถัดลงมามีพระบรมฉายาสาทิสลักษณ์พระบาทสมเด็จพระเจ้าอยู่หัวพระฉายาสาทิสลักษณ์สมเด็จพระนางเจ้าฯ พระบรมราชินีนาถ พร้อมพระราชโอรสและพระราชธิดาเมื่อครั้งยังทรงพระเยาว์พระฉายาสาทิสลักษณ์สมเด็จพระนางเจ้าฯ พระบรมราชินีนาถขณะทอดพระเนตรผลงานศิลปาชีพที่เป็นฝีมือของราษฎรในโครงการพัฒนาตามพระราชดำริ ณบ้านรวมไทย จังหวัดแม่ฮ่องสอน และตัวเลขไทย ๕๐๐ ที่มุมล่างพิมพ์ด้วยสีม่วงเข้มเบื้องขวามุมบนมีตัวเลขอารบิก 500 สีม่วงเข้มถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันลายน้ำตัวเลขไทย ๕๐๐ และภาพคัทลียาควีนสิริกิติ์สีน้ำเงินค.ลักษณะพิเศษ(๑)กระดาษธนบัตรมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๕๐๐ ซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างมีเส้นใยเรืองแสงซึ่งมองไม่เห็นด้วยแสงธรรมชาติ แต่จะเห็นเรืองแสงเป็นสีเหลือง สีแดงและสีน้ำเงินภายใต้รังสีเหนือม่วงมีแถบสีทองซ่อนไว้ตามด้านกว้างของธนบัตรโดยมีบางส่วนของแถบสีทองปรากฏให้เห็นเป็นระยะที่ด้านหลังของธนบัตรภายในแถบสีทองมีตัวเลขอารบิกและตัวอักษรไทยข้อความ500 บาท ขนาดเล็กสามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่าง เมื่อพลิกธนบัตรไปมาจะเห็นรูปสี่เหลี่ยมขนาดเล็กสีทองเลื่อนไปมาระหว่างด้านซ้ายและด้านขวาและเปลี่ยนเป็นสีเขียวแถบฟอยล์สีเงินซึ่งผนึกไว้ตามแนวตั้งที่ด้านหน้าเบื้องขวาภายในมีตราสัญลักษณ์งานเฉลิมพระเกียรติเนื่องในโอกาสมหามงคลเฉลิมพระชนมพรรษา ๘๐ พรรษา ๕ ธันวาคม ๒๕๕๐ บริเวณตราสัญลักษณ์ฯมีตัวเลขอารบิก 500 เมื่อพลิกเอียงธนบัตรจะเปลี่ยนเป็นตัวเลขไทย ๕๐๐ ใต้ตราสัญลักษณ์ฯ มีตัวเลขอารบิก 500 และมีแถวตัวเลขไทย ๕๐๐ ขนาดจิ๋วสลับกับตัวเลขอารบิก 500 ขนาดจิ๋วเรียงติดต่อกันในแนวโค้ง องค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมา(๒)หมึกพิมพ์ด้านหน้าลายเส้นแนวนอนพิมพ์นูนด้วยสีม่วงเข้มเรียงลดหลั่นกันลงมาที่เบื้องขวาเป็นเครื่องหมายสำหรับผู้มีความบกพร่องทางสายตาใช้สัมผัสนำไปสู่สัญลักษณ์แจ้งชนิดราคาที่ด้านล่างซึ่งพิมพ์นูนเป็นรูปดอกไม้สีม่วงเข้ม ๓ ดอก มาจากตัวอักษรโรมัน F ในอักษรเบรลล์ ซึ่งกำหนดให้เป็นสัญลักษณ์สำหรับธนบัตรชนิดราคา ๕๐๐ บาทตัวเลขอารบิก500 ที่เบื้องซ้ายมุมบนพิมพ์แยกบางส่วนไว้บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องดูกับแสงสว่างจะมองเห็นเป็นตัวเลขอารบิก 500 ที่สมบูรณ์ลายประดิษฐ์สีทองที่เบื้องซ้ายมุมล่างภายในมีตัวเลขอารบิก 500 ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตร เมื่อพลิกขอบล่างธนบัตรขึ้นจะเห็นลายประดิษฐ์สีทองเปลี่ยนเป็นสีเขียวแถวตัวเลขอารบิก500 และแถวตัวเลขไทย ๕๐๐ สลับกับลายประจำยามที่ตอนกลางเบื้องซ้ายพิมพ์ในแนวตั้งด้วยหมึกพิมพ์พิเศษสีเหลือบเหลืองลายไทยและลายประดิษฐ์เฉพาะส่วนที่พิมพ์ด้วยสีเหลืองที่เบื้องซ้ายพิมพ์ด้วยหมึกพิมพ์พิเศษ ซึ่งจะเปลี่ยนเป็นสีส้มเรืองแสงภายใต้รังสีเหนือม่วงลายดอกลอยสีเหลืองและสีน้ำเงินที่บริเวณเบื้องซ้ายมุมล่างและลายไทยบางส่วน ซึ่งพิมพ์ด้วยสีชมพูอมม่วงและสีน้ำเงินที่ตอนกลางธนบัตรพิมพ์ทับด้วยหมึกพิมพ์พิเศษ ซึ่งมองไม่เห็นในแสงธรรมชาติ แต่จะปรากฏลายดอกลอยลายไทย และตัวเลขอารบิก 500 สีเหลืองอมเขียวเรืองแสงภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีส้มเรืองแสงภายใต้รังสีเหนือม่วง(๓)หมึกพิมพ์ด้านหลังลายรัศมีสีส้มเบื้องหลังพระฉายาสาทิสลักษณ์สมเด็จพระนางเจ้าฯพระบรมราชินีนาถ และภาพกุหลาบควีนสิริกิติ์เฉพาะส่วนที่พิมพ์ด้วยสีส้มพิมพ์ด้วยหมึกพิมพ์พิเศษ ซึ่งจะเปลี่ยนเป็นสีเหลืองเรืองแสงภายใต้รังสีเหนือม่วงรูปพระครุฑพ่าห์เฉพาะส่วนที่พิมพ์ด้วยสีแดงที่เบื้องซ้ายมุมบนและตัวเลขอารบิก 500 ซึ่งพิมพ์ในแนวตั้งด้วยสีแดงที่เบื้องขวามุมบนพิมพ์ด้วยหมึกพิมพ์พิเศษ ซึ่งจะเปลี่ยนเป็นสีส้มเรืองแสงภายใต้รังสีเหนือม่วง๒.ขนาดธนบัตรกว้าง๗๒ มิลลิเมตร ยาว ๑๕๖ มิลลิเมตรประกาศณ วันที่ ๗ กรกฎาคม พ.ศ. ๒๕๕๙อภิศักดิ์ตันติวรวงศ์รัฐมนตรีว่าการกระทรวงการคลังชวัลพร/ปริยานุช/จัดทำ๒๒กรกฎาคม ๒๕๕๙ปิยะธิดา/ปรับปรุง๘ ตุลาคม ๒๕๖๑[๑] ราชกิจจานุเบกษาเล่ม ๑๓๓/ตอนพิเศษ ๑๕๖ ง/หน้า ๒/๑๓ กรกฎาคม ๒๕๕๙